PREDLOG

Na osnovu člana 6, člana 18 i člana 54 Zakona o državnoj imovini („Sl.list Crne Gore“ br. 21/09 i 40/11) i člana 18 stav 1 i 2 i člana 39, 9/20 Statuta Opštine Tivat („Sl.list Crne Gore-opštinski propisi“ br.24/18) na sjednici Skupštine opštine Tivat održanoj dana \_\_\_\_\_\_donijeta je

O D L U K A

o davanju saglasnosti za odustajanje od prava na izjavljivanje revizije

na presudu Višeg suda u Bijelom Polju posl.br.Gž.br.1374/20 od 02.12.2020.g.

Član 1.

Daje se saglasnost za odustajanje od prava na izjavljivanje revizije na presudu Višeg suda u Bijelom Polju posl.br.Gž.br.1374/20 od 02.12.2020.g. kojom je potvrđena presuda Osnovnog suda u Kotoru Posl.br.P.1375/19/15 od 25.12.2019.godine, u pravnoj stvari koja se vodi po tužbi tužilaca Gogić Marije, Meštrović Romea i Meštrović Anice radi isplate naknade za ranije čestice zemlje 848/1, 840/2 i 837 sve Ko Đuraševići koje u ukupnoj površini od 2.196 m2 ulaze u sastav kat.parcela 1750/9, 1751/4, 1751/3 i 1751/1 sve KO Đuraševići, a koje nepokretnosti u naravi predstavljaju lokaciju na kojoj je izgrađeno postrojenje za prečišćavanje otpadnih voda i zemljište za koje je u postupku utvrđeno da je ekonomski neisplativo.

Član 2

Ova Odluka stupa na snagu osmog dana od dana objavljivanja u „Službenom listu Crne Gore-opštinski propisi“.

Broj:

Tivat,

SKUPŠTINA OPŠTINE TIVAT

Predsjednik

Andrija Petković, s.r.

O b r a z l o ž e nj e

Pravni osnov za donošenje ove Odluke nalazi se u odredbama Zakona o državnoj imovini, koje određuju da imovinska prava i ovlašćenja u pogledu državne imovine vrši organ jedinice lokalne samouprave određen zakonom i statutom opštine, da opština, između ostalog, raspolaže novčanim sredstvima stečenim po osnovu javnih prihoda, te da kada se radi o imovinskim sporovima od naročitog značaja za lokalnu samoupravu ili o sporovima povodom stvari i drugih dobara čija je tržišna vrijednost iznad 30.000,oo €, a treba se odreći tužbenog zahtjeva, priznati zahtjev protivne strane, zaključiti poravnanje ili odustati od pravnog lijeka o tome treba obavijestiti nadležni organ jedinice lokalne samouprave i postupiti u skladu sa njegovim stavom. Takođe, i odredbe Statuta Opštine Tivat koje definišu opštinsku imovinu, propisuju da Skupština raspolaže opštinskom imovinom i da u vršenju poslova iz svog djelokruga donosi, između ostalih akata, i odluke.

Razlog donošenja odluke je slijedeći:

Presudom Višeg suda u Bijelom Polju posl.br.Gž.br.1374/20 od 02.12.2020.g.potvrđena je presuda Osnovnog suda u Kotoru Posl.br.P.1375/19/15 od 25.12.2019.godine,kojom je Opština Tivat obavezana da na ime faktičke eksproprijacije zemljišta u KO Đuraševići na lokaciji na kojoj je izgrađeno PPOV, kao i za zemljište koje predstavlja tzv.preostali dio za koje je u postupku utvrđeno da tužioci nemaju ekonomskog interesa, a koje zemljište po starom premjeru odgovara česticama zemlje 848/1, 840/2 i 837 sve KO Đuraševići koje u ukupnoj površini od 2.196 m2 ulaze u sastav kat.parcela 1750/9, 1751/4, 1751/3 i 1751/1 sve KO Đuraševići, isplati tužiocima (prema ukupnom idealnom dijelu tužilaca od ½ ) ukupan iznos od 95.119,74 eura, sa zakonskom zateznom kamatom počev od dana izrade usaglašenog nalaza vještaka građevinske struke dana 09.12.2019.g. pa do konačne isplate. Naknada je shodno saglašenom nalazu i mišljenju vještaka građevinske struke utvrđena na iznos od 86,63 eura/m2. Iznos zakonske zatezne kamate određen presudom do dana održavanja skupštinskog zasijedanja iznosi cca 7.610,00 eura.

Prvostepenom presudom, takođe je obavezana tužena Opština Tivat da isplati tužiocima troškove postupka u iznosu od 10.750,00 eura, u roku od 15 dana po pravosnažnosti presude, pod prijetnjom prinudnog izvršenja.

Što se tiče glavnog tužbenog zahtjeva, u pogledu istog je izjavljena žalba Višem sudu u Podgorici dana 31.01.2020.godine, a Rješenjem Vrhovnog suda R.278/20 od 11.03.2020.g. predmet je delegiran Višem sudu u Bijelom Polju. Odlukom Višeg suda u Bijelom Polju Gž.br.1374/20 od 02.12.2020.g.koja je zaprimljena 21.12.2020.g. u Opštini, odbijena je žalba i potvrđena presuda osnovnog suda u Kotoru, čime je ista postala pravosnažna.

Takođe, i drugim odlukama Višeg suda u Podgorici, kao drugostepenog organa, u drugim sudskim predmetima povodom naknade za faktičku ekproprijaciju nepokretnosti na istom lokalitetu, na kojima se nalazi prečiščivač otpadnih voda, i to odlukama Višeg suda u Podgorici Gž.br.3494/19 od 11.05.2020.g., Gž.br.862/20-15 od 24.04.2020.g. i Gž.br.955/20 od 06.11.2020.g. (posl.br.P.707/15 Počanić Ilija i dr., posl.br.P.290/15 Meštrović Ivo i dr. i posl.br.P.1744/18/16 Đurišić Niko i dr.) odbijene su žalbe i potvrđeni navodi tužilačke strane o pasivnoj legitimaciji ovdje tužene opšine Tivat kao i obaveza Opštine Tivat da izvrši nadoknadu tužiocima.

Tužioci su, posredstvom svog punomoćnika, upoznati sa namjerom tužene da odustane od prava na izjavljivanje revizije na drugostepenu odluku Višeg suda u Bijelom Polju Gž.br.1374/20 od 02.12.2020.godine, odnosno o namjeri tužene da pristupi realizaciji svoje obaveze kod činjenice da je riječ o visokom iznosu naknade, kao i o tome da Opština planira da sredstva za isplatu naknade u ovom i u drugim aktuelnim predmetima koja se tiču istog lokaliteta, obezbijedi iz kreditnih linija koje se planiraju realizovati krajem januara mjeseca 2021. godine.

Sa druge strane, osnovanost predloga za odustajanje od ovog pravnog lijeka jeste što su tužioci iskazali i spremnost da se kompletan iznos njihovog potraživanja isplati u roku ne dužem od 12 (dvanaest) mjeseci od dobijanja kredita, kao i prekid toka zatezne kamate na dosuđeni iznos potraživanja od 16.12.2020.godine do dana isplate. Tužioci su ostali su pri potraživanju naknade na ime zakonske zatezne kamate od dana izrade usaglašenog nalaza vještaka građevinske struke dana - 09.12.2019.g. pa do do 16.12.2020.g. i naknade za dosuđene sudske troškove sa razloga što je inicijalno tužioce zastupala punomoćnica Andrijana Boreta, advokatica iz Budve, koja je u međuvremenu preminula pa kako tužioci imaju obavezu prema njenoj porodici, u tom dijelu se nisu mogli odreći naknade.

Sporno zemljište faktički je eksproprisano izgradnjom PPOV, prema tome isto je privedeno namjeni, a u pitanju je javno dobro, pa nije moguće izvršiti povraćaj u pređašnje stanje istog, shodno tome tužioci imaju pravo na naknadu u skladu sa odredbama Zakona o eksproprijaciji, koje pravo je apsolutno i isto ne zastarijeva.

Podsjećanja radi, predmetno zemljište je u postupku izlaganja novog katastarskog premjera bilo uknjiženo kao vlasništvo Crne Gore. Vlada Crne Gore je isto prenijela Opštini Tivat, a za potrebe izgradnje PPOV uz uslov da opština preuzme rješavanje svih imovinsko pravnih sporova koji nastanu u vezi istog.

Takođe, u decembru 2018. godine je bio pripremljen predlog odluke za davanje saglasnosti za zaključenje sudskog poravnanja u ovoj pravnoj po tada postignutom dogovoru sa tužiocima cijena je bila 88,00 eura/m2, ali bez potraživanja zakonske zatezne kamate i troškova sudskih postupaka. Navedeni prijedlog skinut je sa dnevnog reda i postupak pred prvostepenim sudom je nastavljen sa novim vještačenjima, što je imalo za posljedicu znatno veći iznos sudskih troškova i iznosa zakonske zatezne kamate, bez obzira što je naknada po presudi manja za cca 1.500,00 eura.

Kako se radi o iznosu većem od 30.000,00 eura, a Zakonom o državnoj imovini je propisano da je za odustajanje od pravnog lijeka potrebno obavjestiti nadležni organ lokalne samouprave, to se predlaže usvajanje predožene Odluke. Usvajanjem ove Odluke stvaraju se uslovi za ispunjenje obaveze po presudama, na način koji je najprihvatljiviji sa finansijskog aspekta za Opštinu Tivat, a kod činjenice da je potraživanje nesporno utvrđeno.

Obrađivač Predlagač

Direkcija za imovinsko-pravne poslove Predsjednik Opštine

Sekretarijat za finansije